**JELGAVAS VALSTSPILSĒTAS PAŠVALDĪBAS 2024. GADA 21. MARTA**

**SAISTOŠO NOTEIKUMU Nr.24-3**

**“GROZĪJUMS JELGAVAS VALSTSPILSĒTAS PAŠVALDĪBAS 2023. GADA 21. DECEMBRA SAISTOŠAJOS NOTEIKUMOS NR.23-22 “JELGAVAS VALSTSPILSĒTAS PAŠVALDĪBAS SADZĪVES ATKRITUMU APSAIMNIEKOŠANAS SAISTOŠIE NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1.Mērķis un nepieciešamības pamatojums** | Jelgavas valstspilsētas pašvaldības 2023. gada 21. decembra saistošo noteikumu Nr. 23-22 "Jelgavas valstspilsētas pašvaldības sadzīves atkritumu apsaimniekošanas saistošie noteikumi"grozījumu projekts izstrādāts, lai precizētu saistošo noteikumu 10.1.4.apakšpunktu. Šobrīd spēkā esošo saistošo noteikumu 10.1.4. apakšpunkts nosaka, ka minimālais nešķiroto sadzīves atkritumu izvešanas biežums sezonāli izmantojamajos īpašumos ir vienu reizi četrās nedēļās. Ar grozījumiem saistošajos noteikumos tiek samazināts nešķiroto sadzīves atkritumu izvešanas biežums, paredzot, ka sezonāli izmantojamiem īpašumiem tiks noteikts minimālais izvešanas biežums - divas reizes attiecīgajā īpašuma izmantošanas sezonā.  Nešķiroto sadzīves atkritumu minimālais izvešanas biežums sezonāli izmantojamiem īpašumiem tiek samazināts, jo šāda rakstura īpašumos personas uzturas neregulāri, līdz ar ko šobrīd noteiktais nešķiroto sadzīves atkritumu izvešanas biežums ir noteikts par lielu. |
| **2.Fiskālā ietekme uz pašvaldības budžetu** | Nav. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Nav. |
| **4.Ietekme uz administratīvajām procedūrām un to izmaksām** | Nav. |
| **5. Ietekme uz pašvaldības funkcijām un cilvēkresursiem** | Nav |
| **6. Informācija par izpildes nodrošināšanu** | Nav notikušas. |
| **7. Prasību un izmaksu samērīgums pret ieguvumiem, ko sniedz mērķa sasniegšana** | Ar grozījumu veikšanu saistošajos noteikumos tiks sasniegts samērīgs nešķiroto sadzīves atkritumu izvešanas biežums sezonāli izmantojamos īpašumos. |
| **8. Izstrādes gaitā veiktās konsultācijas ar privātpersonām un institūcijām** | Saistošo noteikumu grozījuma projekts un tam pievienotais paskaidrojuma raksts 06.03.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sadaļā *Līdzdalība* sabiedrības viedokļa noskaidrošanai, paredzot termiņu viedokļu sniegšanai līdz 20.03.2024.  Sabiedrības viedokļi nav saņemti. |

Jelgavas valstspilsētas pašvaldības domes priekšsēdētājs A. Rāviņš